அபூபக்ரு (ரலியல்லாஹு அன்ஹு) கலீஃபாவாக பொறுப்பேற்றுக் கொண்டதும், அந்தச் சிறுவரை நினைவுகூர்ந்து அவரைப் பற்றி விசாரித்துக் கொண்டேயிருப்பார்கள். அவர்களுடைய ஆட்சியில் ஸியாத் இப்னு லபீத் என்பவர் யெமனில் ஆளுநராக இருந்தார். அந்தச் சிறுவரைப் பற்றி விவரித்து அவருக்குக் கடிதமெழுதி, அவரைச் சிறப்பாகக் கவனித்துக் கொள்ளும்படி பரிந்துரைத்திருந்தார் கலீஃபா.